
“E n contextul prigonirii Bisericii Românești din Basarabia de către Mitropolia Chișinăului și a întregii Moldove subordonate 


Moscovei, părintele dr. Mihai Andrei Aldea a acordat părintelui Eftimie Mitra de la Schitul „Tuturor Sfinţilor Români” 

(judeţul Hunedoara) un amplu interviu, în care analizează, din perspectivă teologică și istorică, atât motivele care îi 
determină pe preoții basarabeni să migreze în masă spre Mitropolia Basarabiei, cât și încercările disperate ale mitropolitului 
Vladimir de a-i opri pe aceștia, folosindu-se inclusiv de propaganda filorusă a unor așa-ziși teologi români, care se 
recomandă (culmea!) ca făcând parte din B.O.R. 


Interviul abordează, de asemenea, scrisoarea trimisă, în luna septembrie 2023, de Mitropolitul Vladimir către Patriarhul Kiril al 
Moscovei, în care ierarhul moldovean vorbește despre unirea cu România ca despre o „nouă realitate, pe care este gata să o 
accepte”. După ce a fost chemat „la raport” de Patriarhul Kiril, mitropolitul Vladimir s-a răzgândit, devenind un adversar al Bisericii 
Ortodoxe Române din Republica Moldova și trimițându-i Patriarhului Daniel, în data de 7 martie 2024, o scrisoare în care își exprimă o 
serie de nemulțumiri faţă de existenţa în Republica Moldova a unei organizații bisericești ortodoxe românești, text analizat, deopotrivă, 
de pr. Aldea. Nu în ultimul rând, este dezbătută nulitatea caterisirilor făcute de Mitropolia Chişinăului și a întregii Moldove, fiind explicat 
și faptul că românii de dincoace și de dincolo de Prut sunt unul și același popor şi vorbesc aceeași limbă. 


Fost ucenic al părintelui lustin Pârvu, pr. Aldea este teolog (specializarea „Bizantinologie”, teza „Romanitatea Românilor și 
Imperiul Roman de Răsărit”, 1999), scriitor și conferenţiar de anvergură, doctorand în istorie, conferenţiar, editor, publicist, 
poet, doctor în filologie. 


Redăm, mai jos, cele patru părți ale interviului, ilustrate cu cele mai sugestive fragmente extrase din analiza realizată de părintele 
Aldea, căruia îi mulțumim pentru explicaţiile extrem de pertinente și de necesare în contextul actual. 


Partea | — Despre canonicitatea Mitropoliei Basarabiei: „Singura instanţă bisericească canonică din Republica Moldova este 
cea a Patriarhiei Române!” 


pr. Mihai Aldea: Mitropolia "Chișinăului si a întregii Moldove" ... 


„Din punct de vedere canonic, singura instanţă bisericească canonică din Republica Moldova este cea a Patriarhiei Române! 
Nu există alta. Și motivul este unul foarte simplu. Atunci când Sf. Apostol Andrei a vestit Evanghelia în aceste locuri (adică și în sudul 
Moldovei de astăzi, și în Dobrogea etc.), nu exista nicio patriarhie, biserică sau altceva, care să fi fost înființată, nici la Kiev, nici la 
Moscova, nici în alte părți mai îndepărtate. De la începuturi, toată structura bisericească a fost centrată pe zona Dunării. A fost 


Mitropolia Tomisului, Mitropolia Vicinei, apoi Mitropoliile Munteniei și Moldovei. Din acest punct de vedere, trebuie să observăm că, încă din secolul al XIV- 
lea, ținutul dintre Prut și Bug, deci până dincolo de Nistru, înspre răsărit, a ţinut întotdeauna de Mitropolia Moldovei. Și nu a existat niciodată nicio 
contestare a canonicității acestei mitropolii. Dimpotrivă, mitropolitul respectiv era recunoscut de toată lumea: și de Patriarhia de la 
Constantinopol, și de Patriarhia de Moscova. Și de Bisericile din Georgia, Cipru, Italia etc. Inclusiv catolicii recunoșteau că aceste zone ţin de ortodocși 
sau „schismatici”, cum îi numeau ei. Deci nu a existat niciodată nicio contestare a autorităţii episcopului cel dintâi al Moldovei asupra acelor locuri. Reședința 
a fost iniţial la Suceava, apoi la lași. Mitropolitul Moldovei a fost întotdeauna păstorul acestor locuri. 


Schimbarea apartenenţei față de episcop a locuitorilor nu s-a făcut canonic, ci printr-un act de forță. Din acest punct de vedere, avem canonul 12 de la 
Sinodul IV ecumenic ce interzice orice schimbare făcută prin forță, fără acordul episcopului locului. Or, episcopul locului s-a împotrivit din toată 
puterea, a protestat în mod repetat, oficial, a făcut plângeri inclusiv către Patriarhia de Constantinopol care i-a dat dreptate. Deci nu a fost o schimbare 
făcută canonic, a fost un rapt, un act de forță și, atenţie, Sinodul al IV-lea ecumenic interzice împăratului Imperiului Roman, care avea capitala la 
Constantinopol, să facă așa ceva, cu atât mai mult unui imperiu barbar, cum ar fi fost socotit la vremea respectivă, care nu avea nicio autoritate canonică. 
Nu există dreptul unui împărat de a schimba prin forță și după cheful lui apartenenţa de o episcopie sau alta a unor oameni!” 


„În Basarabia s-a rupt un teritoriu care ținea de câteva episcopii ale Moldovei și s-a trecut sub niște episcopi care ţineau de Rusia. (...) Din punct 
de vedere canonic, nu există posibilitatea, pentru că ai cucerit un teritoriu, să desființezi structura ortodoxă de acolo și să o înlocuiești cu altă structură. În 
clipa în care tu ai făcut asta, ești un eretic, care ești blestemat înaintea lui Dumnezeu, iar acea structură nu este canonică. Faptul că prin 
pogorământ, din varii motive, celelalte biserici ortodoxe au tolerat aceste structuri, nu înseamnă că aceste pogorăminte trebuie văzute ca fiind regulă. Și este 
antiortodox ca pogorămintele să fie transformate în regulă și să înlocuiască adevărata rânduială bisericească. În cazul de faţă, situaţia este limpede: vorbim 
despre un act samavolnic, un act foarte urât: cucerirea acestui teritoriu de către Rusia s-a făcut în numele eliberării creștinilor din Imperiul Otoman. lar 
rezultatul este că românii, care erau uriașa majoritate, undeva la 90% din populaţia Basarabiei, în clipa în care au fost cuceriți de ruși, au fost 
tratați mizerabil! Înşiși ofiţerii ruși, administratorii ruși recunoșteau că românii fug cu tot ce pot să apuce peste Prut, în Moldova, de cât de bine o 
duc sub ruși! A fost un genocid organizat de Rusia. Oare un genocid poate să fie sursa de episcopie canonică? Asta este o monstruozitate! Nu 
există amestec între Dumnezeu și Diavol! Nu poţi să folosești lucrarea Diavolului ca să faci un lucru duhovnicesc! 


În clipa în care Rusia a invadat un teritoriu ortodox, avea datoria să păstreze structurile de acolo cu tot respectul. De ce au înlăturat ei episcopii români, 
preoții români etc.? Ca să poată rusifica populația, să poată săvârși un genocid cultural, prin mijlocirea Bisericii Ruse! (...)” 


„Este incredibil că există oameni care spun că sunt români și care ajung să susțină această propagandă care este total neortodoxă și subumană! 


(..P 


„Există o rătăcire care bântuie foarte puternic în biserică. Acesta este etnofiletismul, care înseamnă a pune naționalismul sau etnia mai presus de Dumnezeu 
și față de ascultarea faţă de Dumnezeu. Eu am fost întotdeauna un adept al Adevărului, indiferent dacă este supărător. Am spus că ar fi bine să avem relaţii 

bune cu Rusia, dar asta numai pe baza realismului. (...) În clipa în care te uiţi la adevărul istoric, constaţi că Rusia a săvârșit un genocid sistematic împotriva 
românilor. (...)” 


„Există ideea aceasta, în care foarte mulți români au căzut, că nu contează naționalitatea, ca și cum nu Dumnezeu ar fi făcut naţiile și nu 
Dumnezeu va judeca popoarele și ca și când nu ar exista naţiuni în Rai. Deși, după cum vedem în Apocalipsă, în Rai, naţiunile, popoarele aduc lui 
Dumnezeu slava lor. Și mulți fac asta pentru că fug de răspundere. Mulţi români fug de răspundere pentru că sunt deznădăjduiți și pentru că sunt 
răniți în ei înșiși. Ceea ce se întâmplă, probabil, și cu acești oameni care susțin propaganda rusă. Pentru că au pierdut cumpăna, direcția. 


Noi trebuie tot timpul să ne uităm la sfinții neamului românesc și să ne gândim cum ar fi făcut ei, cum ar fi lucrat ei credința. Și vedem lucrul acesta, de pildă, 
la Ștefan cel Mare, care a știut să ţină și credinţa, a știut să ţină și țara liberă, luptând împotriva tuturor puterilor dimprejur. (...)” 


„Singurul reper canonic este reperul istoric. lar din punct de vedere istoric, Rusia nu are niciun drept să instituie structuri religioase noi în locul 
structurilor ortodoxe canonice. A pretinde că există un canon care să sprijine așa ceva este o minciună absolută și mă depășește total faptul că 
un om poate să spună lucrul acesta, fără să-și dea seama cât de mincinos este și cât de tare se înșală și îi înșală și pe alții. Așadar, lucrurile sunt 
simple: există structuri episcopale canonice în Moldova. N-au fost contestate niciodată, nici de Rusia, nici de alţii. Și pe urmă vine cineva și le desființează 
cu forță militară și înființează altele, și tu spui că astea, înființate prin forță și abuz, sunt canonice. Nu există așa ceva în ortodoxie! Să susţii lucrul acesta 
înseamnă că ai căzut din ortodoxie, pentru că ceea ce sustii tu nu este ortodoxie, este o religie satanică!” 


Partea a Il-a — Scrisoarea mitropolitului Vladimir către Patriarhul Daniel: „În această scrisoare Vladimir recunoaşte canonicitatea Mitropoliei 
Basarabiei!” 


pr. Mihai Andrei Aldea: Scrisoarea mitropolitului Vladimir - înt... 


„Este hazliu și dureros, în același timp, să vezi că această scrisoare ( cea trimisă de Mitropolitul Vladimir către Patriarhul Daniel - n. red.) este 
invocată de către cei care pretind că ar fi necanonică mitropolia Basarabiei, pentru că în această scrisoare Vladimir recunoaște canonicitatea 
Mitropoliei Basarabiei! Ei neagă canonicitatea Mitropoliei Basarabiei în numele Mitropoliei rusești a Chișinăului și a Întregii Moldove, care recunoaște 
canonicitatea Mitropoliei Basarabiei! Suntem într-un loc al nebuniei! În textul scrisorii, Vladimir spune că își dorește să „convieţuiască în dragoste și 


pace cu Mitropolia Basarabiei”. Ce să înțelegem? Că Mitropolia rusească a Chișinăului și a Întregii Moldove vrea să conviețuiască în dragoste și pace cu 
o mitropolie necanonică?... Este evident că Mitropolia rusească a Chișinăului şi a Întregii Moldove știe că e necanonică și că structura canonică 
acolo este Mitropolia Basarabiei. (...)” 


„Dacă ei oferă carte canonică pentru trecerea de la Mitropolia Chișinăului și a Întregii Moldove la Mitropolia Basarabiei, este evident că ei 
recunosc Mitropolia Basarabiei ca fiind canonică! (...) Se întâmplă următorul lucru: în asemenea acte, structurile rusești recunosc canonicitatea 
Mitropoliei Basarabiei, dar în felurite alte declaraţii nu o recunosc. Și atunci avem un comportament dual, foarte incorect și neortodox. Cine vrea își alege ce- 
i place. (...) De fapt, această scrisoare arată politicianismul total al structurilor rusești din Basarabia. Ele nu se conduc după canoane. Cel mult, 
invocă aceste canoane numai ca pretext. Ei sunt interesaţi de o agendă politică, și atât. (...)” 


„În Biserica Rusă, au fost sancționaţi, inclusiv aspru de tot, cei care erau împotriva Sinodului din Creta, până când și-au dat seama Kiril și alții din 
jurul lui că de fapt nu le convine Sinodul din Creta, după care erau buni cei care vorbeau împotriva Sinodului din Creta. Dar și-au cerut vreodată 
scuze pentru acțiunile de dinainte? Niciodată! Asta este o practică neortodoxă, foarte des întâlnită în administraţia bisericească rusească. Ca 
urmare, atunci când se vorbește despre preoţi care au fost sancţionaţi pentru abateri morale, trebuie cercetat foarte bine care sunt acele abateri morale. 
Una este dacă cineva a căzut în curvie sau alt păcat opritor și cu totul altceva este dacă l-a criticat pe Vladimir pentru politica sa pro rusească. Ca urmare, 
invocarea generală făcută de acest mitropolit rus al Chişinăului și Întregii Moldove nu are nicio valoare practică. Orice acuzaţie trebuie dovedită.” 


„Dacă preoţii aceia care trec la Mitropolia Basarabiei sunt atât de groaznici și de răi, păi bucură-te! Ai scăpat de ei și au intrat într-o structură pe 
care tu o dușmănești! De ce te deranjează? Faptul că tipi după ei arată că i-ai sancționat degeaba. Această jelire a Mitropolitului Vladimir după clericii 
care s-au dus în Mitropolia Basarabiei se dovedește a fi extrem de fățarnică. (...) Mulţi dintre acești clerici îngrozitori, așa cum sunt descriși de 
Vladimir, sunt foarte iubiţi de popor și sunt oameni foarte credincioși. Tocmai de aceea nu s-au înţeles cu Vladimir.” 


„După căderea Uniunii Sovietice, ceea ce ar fi trebuit să facă episcopii din Republica Moldova ar fi fost să ceară refacerea unității bisericești cu 
România, așa cum era firesc și canonic. Și atunci lucrurile ar fi fost cu totul altfel decât sunt acum. Ar fi fost mult mai bine pentru toți moldovenii, și pentru 
cei din Republica Moldova, și pentru cei de aici. Pentru că această uniune bisericească ar fi fost un pas înainte către o uniune cu multe consecinţe 
benefice.” 


Partea a III-a - Nulitatea caterisirilor făcute de Mitropolia Chișinăului şi a Întregii Moldove: „Sunt niște practici urâte și foarte ruşinoase, care nu au 
legătură cu ortodoxia.” 


pr Mihai Aldea - Caterisirea preoților veniţi la Mitropolia Basa... 


„Acele caterisiri nu au nicio validitate, este o practică strigătoare la cer! Este o practică tipic rusească și, din nenorocire, este tipică structurilor 
eretice. În Patriarhia Română au avut loc, de-a lungul timpului, caterisiri. Dar nu am văzut niciodată folosindu-se, față de cei caterisiți, violența pe care o văd 
practicată de această Mitropolie rusească a Chișinăului și a Întregii Moldove, cum se autointitulează. Nu există ceva asemănător, nici ca amenințări, 
șantaj, violenţă, limbajul foarte obscen folosit de către unii extremiști. Sunt niște practici urâte și foarte rușinoase, care nu au legătură cu 
ortodoxia, ci ţin de așa-numiții „parabolani”, de forțele violente întrebuințate de cei care știu că nu sunt cu Adevărul. Este o deosebire între cel care știe că 
este legitim și cel care știe că este nelegitim. Cel care știe că este legitim are o anumită liniște, care este dată de faptul că știe că dreptatea e de 
partea lui. Cei care sunt nelegitimi au această înclinaţie spre violență, deoarece sunt roși în interiorul lor de vinovăţie. În cazul de faţă, purtarea pe 
care o are Mitropolia Chişinăului și a Întregii Moldove este o purtare neortodoxă, anticanonică. Și evident că actele date așa de abuziv de o 
asemenea structură n-au nicio validitate.” 


„Cartea canonică se dă atunci când cineva trece dintr-o eparhie în altă eparhie, între eparhiile canonice. Dar când avem o structură necanonică, este 
firesc să se facă trecerea fără carte canonică. Mitropolia Chișinăului și a Întregii Moldove este o structură necanonică, tolerată prin pogorământ 
de Patriarhia Română și de B.O.R. Este de observat că în studiile care s-au făcut pe temă și în expunerile de poziţie ale B.O.R. pe acest subiect, nu s-au 
negat hirotoniile, ci s-a negat autoritatea asupra locului. Altfel spus, Vladimir poate să fie episcop al Bisericii Ortodoxe Ruse, dar nu are ce căuta 


acolo. El nu este numit acolo canonic, ci abuziv. Este impus abuziv într-un teritoriu în care nu are autoritate legitimă din punct de vedere ortodox. 
Din acest punct de vedere, caterisirile lui sunt nule, pentru că el ocupă abuziv un tron la care el nu are dreptul. Lucrurile acestea sunt lămurite foarte 
clar în sinoadele ecumenice. Strict canonic vorbind, mitropolitul Vladimir ar trebui caterisit, pentru că canoanele prevăd ca, atunci când un episcop 
ocupă o poziție prin putere lumească, să se caterisească. Dar B.O.R. n-a ridicat această problemă, din acea bunătate, acea răbdare tipic românească, 
câteodată exagerată.” 


„Este amuzant că se dau aceste acte de caterisire, dar, pe de altă parte, Mitropolitul Vladimir voia să se unească cu Patriarhia Română, fără să 
ceară carte canonică de la Moscova! Numai că, după ce a fost pus la punct de Moscova, și-a schimbat viziunea... Și în această privință, mitropolia 
aceasta rusească folosește jocul la mai multe capete, adică promovează în același timp poziţii care sunt contradictorii, ca să poată alege ce îi convine, când 
îi convine. Nu este o practică după învățătura ortodoxă.” 


„Nepomenitorii acceptă ca episcopi pe unii care au greșeli mai mari decât episcopii pe care ei nu-i mai pomenesc! Ei nu aplică aceeași acrivie 
canonică pe care au aplicat-o față de episcopii lor, episcopilor de care pretind ei acum că ţin sau pe care pretind că îi respectă, ceea ce dovedește lipsa de 


discernământ și o bulă de logică în care au intrat. Și este foarte dureros.” 


„Dacă nepomenitorii sunt în comuniune cu Mitropolitul Vladimir, atunci sunt în comuniune și cu Patriarhia Română, pentru că Mitropolitul 
Vladimir e în comuniune cu Mitropolia Română! Nu a spus el că vrea să conviețuiască în dragoste și pace cu Mitropolia Basarabiei?!” 


Partea a IV-a: Ce limbă se vorbește în Moldova dintre Prut și Nistru? „De vreme ce ei pot să mă înțeleagă pe mine, care n-am învăţat niciodată 
limba lor, înseamnă că vorbim aceeași limbă!” 


Ce limbă se vorbește în Moldova dintre prut și Nistru? La orig... 


„Până la Petru |, politica rusească îi privea cu prietenie și ca pe niște aliați pe români. Rușii știau foarte bine că toți sunt români și vorbesc 
aceeași limbă. Până la urmă, Principatele Române, care sunt Transilvania, Moldova și Muntenia, sunt principate pentru că ţineau de Constantinopol, făceau 
parte din Imperiul Roman. (...) Termenul de «Imperiu Bizantin» este născocit târziu, în secolul al XVI-lea de către occidentali, dar n-are nicio legătură cu 
realitatea, nu a fost folosit niciodată. Aceste principate aveau statutul de principat pentru că erau principatele romane dunărene. Toate ţineau de aceeași 
țară. Transilvania nu a mai fost principat, după ce a reușit Ungaria să pună mâna pe ea. Moldova și Muntenia au rămas principate până când s-au unit și au 
format Principatele Române Unite și pe urmă au devenit Regatul României. Dar era același popor.” 


„Termenul de «limbă moldovenească» a fost născocit de ruși, dar nu dintr-odată. Întâi au născocit termenul de «latinofoni», apoi au folosit în 
paralel termenul de «moldoveni», «moldavani», «maldavani» etc. (...) De vreme ce ei pot să mă înțeleagă pe mine, care n-am învăţat niciodată 
limba lor, înseamnă că vorbim aceeași limbă! Și, de vreme ce majoritatea moldovenilor se știu români, ar trebui ca și minoritatea moldovenească, care 
crede că e altă etnie sau altă naționalitatea, să își dea seama că a fost înșelată de ruși. Până la urmă, care este cel mai mare om de litere pe care l-a dat 
Moldova vreodată? Este Mihai Eminescu. Şi Mihai Eminescu zice: «Ce-ţi doresc eu ție, dulce Românie,/Țara mea de glorii, ţara mea de dor?» 
Eminescu spunea: «Noi suntem români și punctum!» Care este cel mai mare scriitor pe care l-a dat Moldova? Dacă vorbim de Mihail Sadoveanu, el se 
considera român și a sprijinit întotdeauna românismul! Dacă te uiţi la Dabija, la Grigore Vieru, la lon și Doina Aldea-Teodorovici: sunt români! Cum 
spuneau lon și Doina Aldea-Teodorovici: «Suntem în cuvânt şi-n toate/ Floare de latinitate/Sub un cer cu stele sudice.» Este încercarea de a 
aminti originea noastră și de a o mărturisi public, motiv pentru care au și fost omorâţi de ruși!” 


„Când vezi că toate adevăratele nume mari ale neamului tău moldovenesc au spus «noi suntem români!», tu să susţii politica rusească și să 
susţii că noi nu suntem români, asta este o formă de sinucidere! Să nu uităm că primul domnitor al Principatelor Române a fost moldovean: 
Alexandru loan Cuza. Şi el tot român se socotea, ca toți moldovenii adevărați.” 

Radovici de Dan Radovici 


Cu ajutorul dumneavoastră, celor cărora vă admir curajul și dorința de a schimba ceva în bine, sper să recuperăm acestor tineri șansa de a reveni la izvoarele noastre autohtone. 
Avem de apărat Biserica Neamului dar și instituția familiei de acest curent pustiitor. 

Cine a crezut că s-a încheiat coșmarul COVID a fost un naiv. Călăii Farma nu se lasă: își caută victime noi și tot mai fragede. 

de Sorin Roșca Stănescu 


Rambo de Paris, cum este supranumit de câteva zile după ce și-a arătat mușchii, președintele Franţei, Emmanuel Macron, mai vine cu o proorocie mai prăpăstioasă decât cele 
anterioare. 

Ceea ce până mai ieri era considerat decent, ori valoros, ori frumos, ori cu sens, astăzi devine bun de azvâriit la gunoi; în mod similar, ceea ce în trecut era calificat drept vulgar, ieftin, 
detestabil sau execrabil se cere, astăzi, ridicat la rang de rugăciune. 

de Cristian Niculescu 
Spitalul Universitar Bucureşti a devenit pepinieră de doctori candidați la Primăria Capitalei. Azi e Cătălin Cîrstoiu, candidat PSD-PNL, manager al spitalului. 
(opinii/Cristian-Niculescu-Candidat-la-primaria-Capitalei-dr.-Cirstoiu-e-campion-al-promovarii-serului-Vaccinarea-e-singura-dovada-ca- 
esi-bun-cetatean-188244) 


æ Nictor 
Roncea 


de Victor Roncea 


Virusul, acum știe toată lumea, este „un agent patogen, invizibil cu microscopul obișnuit, care se reproduce numai în interiorul celulelor vii și provoacă diverse boli infecțioase”. În 
calculatoare este programul intrus care încearcă să distrugă sistemul invadat. Figurativ, este „sursa unui rău moral”. 

Pătrușcă de Adrian Pătrușcă 


Departamentul de Stat de la Washington a oprit publicarea unei declarații a Grupului celor Șapte care declara recentele alegeri din Rusia drept o „farsă”. 


(opinii/SUA-blocheaza-o-declaratie-a-G7-care-CONDAMNA-alegerile-din-Rusia-%E2%80%93-Putin-provoaca-FISURI-la-Washington- 
188235) 


l».lon 
Cristoiu 


de lon Cristoiu 


Jurnalul meu video | 19 martie 2024: Există un mare interes militar ca Alianţa PSD-PNL să meargă împreună la toate alegerile. Ca și 1941, România joacă rolul de avangardă în noul 
Război Sfânt cu Moscova. 

